ดาวโจนส์ปิดพุ่งแรง/น้ำมันขึ้นเล็กน้อย/ทองลง
หุ้นดาวโจนส์ปิดพุ่ง 383.25 จุด หลังเฟดประกาศชัดยุติQEเดือน มี.ค.ปี 65 ด้านราคาน้ำมันบวก 14 เซนต์ ขณะที่ทองคำลง 7.80 ดอลลาร์
16 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,927.43 จุด เพิ่มขึ้น 383.25 จุด หรือ +1.08%, ดัชนีเอสแอนด์พี 500 ปิดที่ 4,709.85 จุด เพิ่มขึ้น 75.76 จุด หรือ +1.63% และดัชนี แนสแดค ปิดที่ 15,565.58 จุด เพิ่มขึ้น 327.94 จุด หรือ + 2.15%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่15 ธ.ค. หลังจากธนาคารกลางสหรัฐ (เฟด) ประกาศชัดเจนว่าจะยุติโครงการซื้อพันธบัตรตามมาตรการผ่อนคลายเชิงปริมาณ (QE) ในเดือนมี.ค. 2565 เพื่อสกัดเงินเฟ้อ ซึ่งเป็นไปตามที่ตลาดคาดการณ์ไว้ทั้งนี้ ที่ประชุมเฟดมีมติคงอัตราดอกเบี้ยระยะสั้นที่ระดับ 0.00-0.25% และประกาศว่าจะเพิ่มการปรับลดวงเงินในโครงการ QE เป็นเดือนละ 3 หมื่นล้านดอลลาร์ เริ่มตั้งแต่เดือนม.ค. 2565 โดยการปรับลดวงเงิน QE ของเฟดจะเพิ่มขึ้น 2 เท่าจากเดิมเดือนละ 1.5 หมื่นล้านดอลลาร์ ซึ่งจะส่งผลให้เฟดยุติการทำ QE ในเดือนมี.ค. 2565สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม เพิ่มขึ้น 14 เซนต์ ปิดที่ 70.87 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 18 เซนต์ ปิดที่ 73.88 ดอลลาร์ต่อบาร์เรลาคาทองคำโคเม็กซ์งวดส่งมอบเดือนกุมภาพันธ์ ลดลง 7.80 ดอลลาร์ ปิดที่ 1,764.50 ดอลลาร์ต่อออนซ์